अहिंसा बैंक के लिए जैन समाज एकत्र करेगा 500 करोड़
जैन समाज ने अहिंसा बैंक खोलने की तैयारी शुरू कर दी है। लाइसेंस लेने के लिए रिजर्व बैंक में जमा करने के लिए 500 करोड़ रुपए एकत्र करने का समाज ने बीड़ा उठाया है। इस बारे में रविवार को जैन समाज के कोलकाता, मुंबई, दिल्ली, हैदराबाद असम आदि क्षेत्रों से आए बड़े उद्योगपतियों व व्यवसायियों की बैठक भी हुई। बैठक में बताया गया कि हाल ही में रजिस्टर्ड कराई गई संस्था अहिंसा केपीटल मार्केटिंग एंड होलडिंग लिमिटेड के माध्यम से धन एकत्र किया जाएगा। ये संस्था नाॅन बैंकिंग फायनेंस कंपनी (एनबीएफसी) के रूप में संचालित होकर लोगों को लोन देगी। इससे होने वाले मुनाफे से प्राप्त राशि और देश के बड़े दानदाताओं व उद्योगपतियों से शेष राशि एकत्र कर बैंक खोली जाएगी। फिलहाल मुख्यालय कोलकाता में रहेगा।
संस्था के डायरेक्टर मनोज प्रधान ने बताया कि जैन समाज को आर्थिक रूप से और सक्षम बनाने के उद्देश्य से अहिंसा बैंक खोलने की योजना तैयार की गई है। इस पर काम वर्ष 2012 से चल रहा है। कई डायरेक्टर धन भी जमा करा चुके हैं। प्रधान समेत इसमें पांच प्रमुख लोग हैं। उद्योगपति सुरेश बज, कोलकाता, निर्मल लुहाड़िया हैदराबाद, निर्मल सेठी दिल्ली, नर्मल झांझरी दीमापुर। संस्था के कमलेश पांड्या, जयपुर ने बताया कि संस्था अपनी सेवा का विस्तार करने के लिए बैंकिंग क्षेत्र में भी कदम रख रही है। इसी उद्देश्य से कई राज्यों से समाजसेवी व उद्योगपति बैठक में शामिल हुए। देशभर में इसकी शाखाएं खोली जाएंगी।
प्रवक्ता अंशुल जैन ने बताया कि समाज सेवी विपिन सर्राफ मेरठ, अशोक भाभा, अजित पाटनी, राजेंद्र सेठी, ऋषभ दिवाकर, सुरेश जैन आईएएस, अमर जैन, सुभाष काला, प्रमोद चौधरी, विनोद चौधरी अनुपम, अजित पाटनी, मुकेश शीतल, पंकज जैन, नरेन्द्र वंदना, पार्षद सोनू भाभा आदि मौजूद थे।
अहिंसा केपीटल मार्केट एंड होल्डिंग लि. के नाम से रजिस्ट्रेशन
कोलकाता से आए सिद्धार्थ जैन के अनुसार अभी नान बैंकिंग फायनेंस कंपनी के रूप में संचालित की जा रही है। वर्ष 2012 में अहिंसा केपीटल मार्केट एण्ड होल्डिंग लिमिटेड के नाम से रजिस्ट्रेशन भी हो गया है। लायसेंस लेने रिजर्व बैंक में पहले ही आवेदन किया जा चुका है। सदस्य नरेंद्र टोंग्या के बताया कि यह संस्था समाज सेवा के कई अन्य कार्य भी करेगी। उद्योगपति निर्मल सेठी ने बताया कि अहिंसा बैंक में न केवल जैन समाज के अलावा अन्य समाजों के लोग भी शामिल किए जाएंगे।
hin_Deva hin_Deva hin_Deva mai_Deva bho_Deva hin_Deva